Document ID: /roh_data/filtered/fineweb-2-filterrobots_roh.jsonl.gz/25664

La regenza dal chantun Turgovia vul ch'ils scolars da la scola primara n'emprendan betg pli franzos davent da l'onn da scola 2018. Tenor il nov plan d'instrucziun che la regenza ha tramess en consultaziun duai il franzos esser obligatori pir sin il stgalim superiur da la Turgovia.
Quai cuntrafa a l'uschenumnà cumpromiss da linguas ch'ils directurs d'educaziun dals chantuns avevan decidì avant 10 onns. Ed il minister da l'intern Alain Berset ha gia avertì pliras giadas ch'el na vegnia betg a tolerar ch'il franzos sin stgalim primar vegnia stritgà.
«Thurgauerlied» empè da franzos?
Perquai che l’instrucziun da franzos da la tschintg- e sisavla classa da fin qua vegn stritga, sto er ils uraris vegnir midads: las lecziuns da la scola primara vegnan stuschads sin il stgalim secundar. Sin quest stgalim han scolaras e scolars en l’avegnir lura dapli franzos.
La regenza vul en il futur a moda lianta che tuts scolars da la sisavla classa primara emprendan la chanzun tradiziunala da la Turgovia, l’uschenumnà «Thurgauerlied». L’argumentaziun persuenter è che «la promoziun musicala giaudia ina grond’impurtanza» en il chantun.
RR novitads 17:00